open-index/open-wikipedia-markdown huggingface dataset:
Նիկա Կովաչ

**Նիկա Կովաչ** (սլովեներեն՝ Nika Kovač. ), սլովենացի մարդաբան, հասարակագետ, ակտիվիստ, դասախոս: *Մարտի 8-ի ինստիտուտ*ի համահիմնադիրն ու տնօրենն է, մի հաստատության, որն աչքի է ընկել սեռերի հավասարության, սոցիալական արդարության, ժողովրդավարության պաշտպանությանն ուղղված նախաձեռնություններով:

## Կենսագրություն
Ծնվել ու մեծացել է մանկավարժների ընտանիքում. հայրը Լյուբլյանայի համալսարանի արվեստի ֆակուլտետի գրադարանագիտության, տեղեկատվական գիտության և գրքի ուսումնասիրության ամբիոնի պրոֆեսոր Միհա Կովաչն է, մայրը՝ նույն ֆակուլտետի մանկավարժության ամբիոնի դասախոս Մոյցա Կովաչ-Շեբարտը։ 

Նիկան սովորել է Լյուբլյանայի *Պոլյանե* գիմնազիայում, ապա ուսումը շարունակել է Լյուբլյանայի համալսարանի արվեստի ֆակուլտետում, որտեղ ուսումնասիրել է մարդաբանություն։ 2016 թվականին Սիմոն Մալյավացի ընկերակցությամբ և համախոհների աջակցությամբ հիմնադրել է *Մարտի 8-ի ինստիտուտ*ը, նախաձեռնել բազմաթիվ քարոզարշավներ ու այլ միջոցառումներ:

Կովաչը համակարգել է ազգային հանրաքվեի հետ կապված երկու նշանակալի արշավ.

2021 թվականին ղեկավարել է ջրային ռեսուրսների սեփականաշնորհման և աղտոտման դեմ արշավը՝ մոբիլիզացնելով ավելի քան 600.000 քաղաքացիների և հասնելով առաջարկվող օրենքի ճնշող մեծամասնությամբ մերժմանը:

2022 թվականին ղեկավարել է հանրային լրատվամիջոցների անկախության պաշտպանության արշավը՝ ապահովելով ընդհանուր ընտրություններում ընտրողների ռեկորդային՝ 71% մասնակցություն:

Նա նաև համակարգել է «Իմ ձայնը, իմ ընտրությունը» համաեվրոպական արշավը՝  պաշտպանելով վերարտադրողական իրավունքները և աբորտի հասանելիությունը:

## Հրապարակումներ և հասարակական ներգրավվածություն
Կովաչը *«Խիզախ աղջիկներ*» (*Pogumne punce*) պատմվածքների ժողովածուի հեղինակն է. այդ գրքում ի մի է բերել փոփոխություններ նախաձեռնած կանանց մասին մի շարք պատմություններ: Իսկ նրա հեղինակած «Իմ ընտրությունը» (*Moja odločitev*) ժողովածուում տեղ են գտել Սլովենիայում աբորտի վերաբերյալ վկայություններն ու նախապաշարմունքները: Նա հաճախակի հրապարակային ելույթներ է ունենում և համակարգել է *Festival of Engaged Writing* փառատոնը՝ կապելով երիտասարդներին, գրողներին և ակտիվիստներին:

## Ճանաչում
Կովաչն իր եռանդուն գործունեության համար արժանացել է բազմաթիվ մրցանակների, այդ թվում՝ Մլադինայի «Տարվա անհատականություն» և «Տարվա սլովենուհի» կոչումների ու մրցանակների, «Vital Voices» գլոբալ առաջնորդության մրցանակի (2024):

Նա լայն ճանաչում է ձեռք բերել «MeToo» շարժումը Սլովենիա բերելու և գենդերային հավասարության ու ժողովրդավարական մասնակցության առաջխաղացման գործում իր ակնառու ներդրման շնորհիվ։

Առաջադրվել է մրցանակի «Տարվա գործարար անհատ» անվանակարգում։  

Ֆրանսիայի կառավարության կողմից ընտրվել է որպես «Տարվա եվրոպացիներից» մեկը։  

2020 թվականին ընդգրկվել է Օբամայի հիմնադրամի «Առաջնորդներ. Եվրոպա» ծրագրում, այնուհետև դարձել  այդ հիմնադրամի կրթաթոշակառու Կոլումբիայի համալսարանում։

Նիկան «Դեմոկրատական ​​սոցիալիզմի նախաձեռնություն» կուսակցության անդամ է։

## Ծանոթագրություններ

Կատեգորիա:Կին ակտիվիստներ
Կատեգորիա:Կին գիտնականներ
Ալեքսեյ Աբրամով

**Ալեքսեյ Գեննադիևիչ Աբրամով** (), ռուս ֆուտբոլիստ, կիսապաշտպան։

## Կարիերա
Ալեքսեյ Աբրամովը ֆուտբոլային կարիերան սկսել է Սևերոդվինսկում՝ մարզիչ Յ. Իլյինի ուսուսցչությամբ։ 2003 թվականին նա տեղափոխվել է Յարոսլավլ։ Եվ դարձել Յարոսլավլի ֆուտբոլի ակումբի սան։ 17 տարեկանում նա իր առաջին պրոֆեսիոնալ պայմանագիրը կնքել է «Շիննիկ» ֆուտբոլային ակումբի հետ, որը խաղում էր Պրեմիեր լիգայում։ Նա խաղացել է Յարոսլավլի ակումբի պահեստային թիմում։ Իր դեբյուտը պահեստային մրցաշարում նշել է 2005 թվականի մայիսի 27-ին՝ Մոսկվայի Տորպեդոյի պահեստային թիմի դեմ խաղում, խաղադաշտ դուրս գալով 38-րդ րոպեին Դարկո Մալետիչի փոխարեն։ Թիմի հետ ընդամենը երկու մրցաշրջանում Ալեքսեյը մասնակցել է 32 խաղի։ 2006 թվականին «Շիննիկ» ակումբը հաղթեց ընդամենը մեկ խաղում և զբաղեցնելով լիգայի աղյուսակի տասնվեցերորդ հորիզոնականը՝ դուրս մնաց Պրեմիեր լիգայից։

2007 թվականին Ալեքսեյը  տեղափոխվել է Լատվիայի առաջնություն, և պայմանագիր է կնքել «Դինաբուրգ» ֆուտբոլային ակումբի հետ։ Իր նորամուտը Լատվիայի Պրեմիեր լիգայում նշել է 2007 թվականի ապրիլի 7-ին՝ «Յուրմալա-VV» ակումբի դեմ առաջին շրջանի խաղում, 70-րդ րոպեին փոխարինելով Արտյոմ Յաշկինին։ 2008 թվականի հունիսի 25-ին, Ռիգայի «Օլիմպ»-ի դեմ առաջնության խաղում, նա խփեց իր պրոֆեսիոնալ կարիերայի առաջին գոլը՝ խաղի վերջնական հաշիվը 2:0 դարձնելով խաղի 87-րդ րոպեին՝ 2008 թվականի հունիսի 25-ին։ Առաջնության առաջին մասի արդյունքների հիման վրա «Դինաբուրգ» ակումբը վեց թիմերի շարքում էր, որոնք շարունակեցին պայքարել չեմպիոնության համար և մասնակցեցին Եվրոպայի գավաթների տեղերի բաշխմանը, իսկ Աբրամովը մինչև տարեվերջ վարձակալությամբ մեկնեց Դաուգավպիլսի մեկ այլ ակումբ՝ «Դաուգավա»։ Մրցաշրջանի ավարտին նա վերադարձավ Ռուսաստան, և պայմանագիր կնքեց «Աստրախան» ֆուտբոլային ակումբի հետ։ Նա իր առաջին խաղը ակումբի կազմում խաղացել է 2009 թվականի ապրիլի 5-ին՝ մեկնարկային կազմում դուրս գալով Ստավրոպոլի դեմ խաղում, որում «Աստրախան»-ի թիմը տանը պարտվել է ջախջախիչ 0:3 հաշվով։ Հուլիսի 11-ին Վոլգոգրադի «Ռոտոր» ակումբի դեմ խաղում Ալեքսեյը երկու գոլ խփեց, որի շնորհիվ իր թիմը հաղթեց։

2011 թվականի սկզբին Ալեքսեյը պայմանագիր կնքեց Նովոռոսիյսկի «Չեռնոմորեց» ֆուտբոլային ակումբի հետ։

## Ծանոթագրություններ


## Արտաքին հղումներ
* Профиль на официальном сайте «Черноморца»

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Մվերու

**Մվերու** (; ), կամ **Մոերո-Մկատա**, կամ **Մոերո-Մկատո** (), մեծ քաղցրահամ լիճ Կոնգո գետի ավազանում։ Գտնվում է Կոնգոյի Դեմոկրատական Հանրապետության և Զամբիայի սահմանին։

Լիճը սնուցող ամենամեծ գետը Լուապուլան է, որը ճանապարհ է անցնում Մվերուից հարավ ընկած ճահճային տարածքներով և հարավից հոսում լիճ։ Մեկ այլ նշանակալից վտակ Կալունգվիշի գետն է, որը հոսում է Մվերու արևելքից։ Հյուսիսում լճից դուրս է հոսում Լուվուա գետը, որը հոսում է հյուսիսարևմտյան ուղղությամբ և թափվում Լուալաբա (Կոնգոյի վերին հոսանք)։ Մվերուն Կոնգոյի ավազանի երկրորդ ամենամեծ լիճն է, որը գտնվում է Տանգանիկա լճի հարավային եզրից 150 կմ հեռավորության վրա, որը ավազանի ամենամեծ լիճն է։ Լուապուլա գետը լիճ թափվելով ձևավորում է ճահճային դելտա։

Ի տարբերություն տարածաշրջանի շատ այլ լճերի, Մվերուն իր մակարդակի և տարածքի էական փոփոխություններ չի ունենում՝ կախված չոր և անձրևային սեզոնների փոփոխությունից: Մակարդակի տարեկան տատանումները կազմում են ընդամենը մոտ 1,7 մ, առավելագույն արժեքը՝ մայիսին, իսկ նվազագույնը՝ հունվարին։ Սա մասամբ պայմանավորված է նրանով, որ Լուապուլան, որը սկիզբ է առնում Բանվեուլուի ճահիճներից, հակված է կարգավորելու իր հոսքը, այնպես որ ներհոսքը դեպի Մվերու միշտ բավականին կայուն է: Լճի աճը փոխհատուցվում է Լուվուա գետի բավականին արագ արտահոսքով։

Մտնում է Արևելաաֆրիկյան Ռիֆտ հովտի լճերի շղթայի մեջ։ Լիճը ձգվում է հյուսիս-արևելքից հարավ-արևմուտք միջինը 118 կմ, միջին լայնությունը՝ 45 կմ։ Այն գտնվում է ծովի մակարդակից 917 մ բարձրության վրա, որը բարձր է Տանգանիկա լճից (763 մ)։ Հարավում Մվերուն ավելի ծանծաղ է, հյուսիսում՝ նրա խորությունը մեծանում է, իսկ հյուսիս-արևելքում կան երկու իջվածքներ։ Առավելագույն խորությունը 15 մ է։ Մվերուից մոտ 50 կմ հեռավորության վրա և Կալունգվիշի գետից հյուսիս կա մի փոքր խիստ ճահճային Մվերու-Վանտիպա լիճը։

Եվրոպացիների համար լճի հայտնաբերումը վերագրվում է ճանապարհորդ Դավիթ Լիվինգսթոնին, ով այն նկարագրել է 1867-68 թվականների իր արշավախմբի ընթացքում։ Մվերուի ափերին կան բազմաթիվ ձկնորսական գյուղեր։ Զամբիայի կողմից առավել նշանակալից բնակավայրերն են՝ Նչելենգե, Քաշկիշի և Չիենգի քաղաքները, ԿԴՀ-ի կողմից՝ Կիլվա, Պվետո և Լուկոնզոլվա։ Լճի հարավ-արևմտյան մասում գտնվում է 25 կմ² մակերեսով խոշոր Կիլվա կղզին։

## Ծանոթագրություններ


Կատեգորիա:Աֆրիկայի լճեր
Կատեգորիա:Զամբիայի լճեր
Կատեգորիա:Կոնգոյի Դեմոկրատական Հանրապետության լճեր
Արամ Աբրահամյան (մանկավարժ)

**Արամ Վերդիի Աբրահամյան** (), հայ մանկավարժ, մեթոդիստ, մանկավարժական գիտությունների դոկտոր (1996), պրոֆեսոր (2002):

## Կենսագրություն
Ծնվել է 1933 թվականի օգոստոսի 6-ն ԼՂԻՄ-ի Մարտակերտի շրջանի Մոխրաթաղ գյուղում: 1956 թվականին ավարտել է Բաքվի մանկավարժական ինստիտուտը: 1965-1976 թվականներին եղել է ՀԽՍՀ Լուսնախարարության մանկարվարժական գիտությունների գիտահետազոտական ինստիտուտի ավագ գիտաշխատող, 1976 թվականից՝ Հայաստանի պետական մանկավարժական ինստիտուտի աշխատակից: 2003 թվականին հիմնադրել և ղեկավարել է «Մանկավարժահոգեբանական գիտությունների ակադեմիա» հասարակական կազմակերպությունը:

## Աշխատություններ
Հեղինակել է դպրոցական ուսումնամեթոդական ձեռնարկներ և դասագրքեր:
* «Աշակերտների տրամաբանական մտածողության զարգացումը մաթեմատիկայի դասերին», Երևան, 1978:
* «Բնագիտամաթեմատիկական կրթության մի քանի հարցեր», Երևան, 1986:
* «Բնագիտամաթեմատիկական կրթության մեթոդական հարցեր», Երևան, 1984:
* «Հայկական լուսավորական շարժումը և ժողովրդական կրթությունը» (Դասախոսություն), Երևան, 1985:
* «Проблема внешкольного образования в армянском общественно-просветительском движении (Вторая половина XIX - нач. XX вв.)», Երևան, 1990:

## Ծանոթագրություններ

Կատեգորիա:Հայ մանկավարժներ
Բուսե Թոսուն

**Բուսե Թոսուն Չավուշօղլու** (. ), թուրք մարզուհի, ազատ ոճային ըմբիշ: Հանդես է եկել «İzmir Büyükşehir Belediyesi GSK» մարզական ակումբից, 2015 թվականի տեղափոխվել է «Yalova Altınova Tersaneler SK»: 2024 թվականին Փարիզում անցկացված ամառային օլիմպիական խաղերի բրոնզե մեդալակիր է, այդ նույն տարում դարձել է Եվրոպայի չեմպիոնուհի, 2023 թվականին՝ աշխարհի չեմպիոնուհի: Աշխարհի և Եվրոպայի առաջնությունների մրցանակակիր է:

## Մարզական կարիերա
2013 թվականին մասնակցել է Եվրոպայի առաջնությանը, բայց չի կարողացել հասնել կիսաեզրափակիչ: Այդ նույն տարում նվաճել է պատանեկան առաջնության չեմպիոնուհու տիտղոսը: 

2014 թվականին հաղթող է ճանաչվել նաև Կատովիցեում կայացած աշխարհի պատանեկան առաջնությունում:

2015 թվականին Վալբժիխում կայացած Եվրոպայի մինչև 23 տարեկան աղջիկների առաջնությունում արժանացել է բրոնզե մեդալի:

Մրցանակային երրորդ տեղով է բավարարվել նաև  2016 թվականին Ռիգայում անցկացված Եվրոպայի մեծահասակների առաջնությունում, իսկ մինչև 23 տարեկան աղջիկների Եվրոպայի առաջնությունում  գրավել է առաջին տեղը: Այդ նույն տարում հաղթահարել է օլիմպիական խաղերին մասնակցության որակավորման փուլը: 2018 թվականին Կասպիյսկում անցկացված Եվրոպայի առաջնությունում բրոնզե մեդալի է արժանացել:

2024 թվականի Փարիզում կայացած ամառային օլիմպիական խաղերում նույնպես գրավել է մրցանակային երրորդ տեղը. ընդ որում՝ բրոնզե մեդալի համար մրցապայքարում կարողացել է հաղթել հարավկորեուհի Պակ Սոլ Գումին:

Բրոնզե մեկ մեդալ էլ նվաճել է 2025 թվականի ապրիլին Բրատիսլավայում անցկացված Եվրոպայի առաջնությունում, դարձյալ հանդես գալով մինչև 68 կգ քաշային կարգում:

## Անձնական կյանք
2021 թվականի օգոստոսի 13-ին Թոսունն  ամուսնացել է Սերկան Չավուշօղլուի հետ:

## Ծանոթագրություններ

## Արտաքին հղումներ
* 
* Buse Cavusoglu Tosun at the Paris 2024 Summer Olympics
Բանկային քարտ

**Բանկային քարտ** (), որպես կանոն, բանկից իր հաճախորդներին տրամադրվող պլաստիկ քարտ, որը կատարում է հաճախորդի բանկային հաշիվ մուտք գործելու հետ կապված մի շարք ծառայություններից մեկը կամ մի քանիսը։

Ֆիզիկապես, բանկային քարտի վրա սովորաբար լինում է հաճախորդի անունը, քարտը տրամադրողի անունը և քարտի եզակի համարը։ Այն ունենում է մագնիսական ժապավեն հետևի մասում, որը թույլ է տալիս տարբեր մեքենաներին կարդալ և մուտքագրել տեղեկատվություն։ Կախված թողարկող բանկից և հաճախորդի նախասիրություններից՝ սա կարող է թույլ տալ քարտն օգտագործել որպես բանկոմատային քարտ՝ հնարավոր դարձնելով գործարքներ բանկոմատներում, կամ որպես դեբետային քարտ՝ կապված հաճախորդի բանկային հաշվին և հնարավոր լինելով օգտագործել վաճառքի կետում գնումներ կատարելու համար՝ բանկային քարտով վճարային տերմինալի միջոցով։ Ավելի ուշ՝ 2010-ականներին, սմարթ քարտերի տեխնոլոգիան կիրառվել է բանկային քարտերի համար։

Առաջին բանկային քարտերը բանկոմատային քարտեր էին, որոնք թողարկել էր Barclays-ը Լոնդոնում 1967 թվականին և Chemical Bank-ը Լոնգ Այլենդում, Նյու Յորք, 1969 թվականին։ 1972 թվականին Լոյդս Բանկը թողարկել է առաջին բանկային քարտը, որն ուներ անձնական նույնականացման համար (PIN)՝ անվտանգության համար, ինչպես նաև տեղեկատվություն կոդավորող մագնիսական ժապավեն։

Պատմականորեն, բանկային քարտերը ծառայել են նաև որպես չեկերի երաշխավորման քարտ, որն այժմ գրեթե չգործող համակարգ է վաճառքի կետերում չեկերը երաշխավորելու համար։

## Տես նաև

* Վարկային քարտ
* Դեբետային քարտ
* Վճարային քարտ

## Ծանոթագրություններ

Կատեգորիա:Բանկային գործ
Կատեգորիա:Բանկեր
Կատեգորիա:Վճարային համակարգեր
Նիկոլայ Լեոնտև

**Նիկոլայ Վասիլևիչ Լեոնտև** (), ռուս պաշտոնյա և գրող, Բժշկական կոլեգիայի նախագահ, սենատոր, գաղտնի խորհրդական: Առաջին ռուս առակագիրներից մեկը։

## Կենսագրություն
Ստոլնիկ Օսիպ Ռոմանովիչ Լեոնտևի թոռը, Աննա Լեոնտևայի երրորդ զարմիկը, Պետրոս I-ի տատիկը: 1755 թվականից դաստիարակվել է Ցամաքային ազնվական կորպուսում, 1758 թվականին ազատվել է որպես պրապորշչիկ գվարդիայում, սակայն մնացել է կորպուսում։ 1766 թվականից Իզմայլովյան գնդի լեյբ-գվարդիայի կապիտան-պորուչիկ; ծառայել է նրանում մինչև գնդապետի կոչումով հրաժարական տալը՝ 1779 թվականի մարտի 15-ին։

1779 թվականի հուլիսից եղել է Սուրբ Իսահակի տաճարի շինարարության գրասենյակում։ 1796 թվականին նշանակվել է սենատոր. սկզբում ներկա է եղել 2-րդ դեպարտամենտում, 1800 թվականից՝ Գանձարանային գործերի ժամանակավոր դեպարտամենտում, 1805 թվականից՝ 4-րդ վերաքննիչ դեպարտամենտում։ Նաև եղել է Օրենքների կազմման հանձնաժողովի անդամ։ 1800 թվականին նշանակվել է Բժշկական կոլեգիայի նախագահ և այն ղեկավարել մինչև 1804 թվականին վերակազմավորումը։ 1800 թվականի հունվարի 1-ից Սուրբ Հովհաննես Երուսաղեմացու շքանշանի կոմանդոր։

1807 թվականին կորցրեց տեսողությունը, որից հետո գործնականում չմասնակցեց ծառայողական գործերին։ 1816 թվականին անցավ թոշակի։ Այդ ժամանակ նրան էր պատկանում 1296 հոգի ճորտ։ Թաղված է Գեորգիևյան Բոլշեօխտինսկի գերեզմանատանը։

## Ստեղծագործություն
Գրական ստեղծագործությամբ զբաղվել է պատանեկությունից։ Տպագրել է ներբողներ՝ Եկատերինա II-ի գահակալության առթիվ (1762), կայսրուհու Մոսկվայից ժամանման առթիվ (1763), կայսր Ալեքսանդր Պավլովիչի ծննդյան և կայսրուհի Մարիա Ֆեոդորովնայի առողջացման առթիվ (1778); ինչպես նաև՝ «Հոր զգացմունքները, որը սգում է իր անմոռանալի դստեր՝ կոմսուհի Աննա Նիկոլաևնա Սալտիկովայի մահը» (1823)։ Ամենամեծ հաջողությունը ունեցան «Առակներ» երկու գրքերը (1766), որոնց մասին Վ. Ա. Պոլենովը XIX դարի սկզբին արտահայտվել է հետևյալ կերպ։

 

Ռուսական ակադեմիայի հիմնադրման ժամանակ ընտրվել է քերականական բաժանմունքի անդամ, ակադեմիական բառարանի համար հավաքել է «У» և «Х» տառերով սկսվող բառեր։ Դ. Ի. Ֆոնվիզինի, Ս. Յա. Ռումովսկու և Ի. Ի. Լեպյոխինի հետ միասին աշխատել է բառարանի ընդհանուր պլանի կազմման վրա։

## Ընտանիք
alt=Анна Салтыкова, дочь|մինի|207x207փքս|Աննա Սալտիկովա, դուստր
Կինը՝ Աննա Եֆիմովնա Բուժենինովա (1745—11.09.1810)։ Երեխաներ․
* Ստեփան (1769— ?), գնդապետ (1799):
* Նիկոլայ (1772—1830), ինժեներ-գեներալ-մայոր; ամուսնացած էր ֆրեյլինա Մարիա Պավլովնա Շիպովայի հետ, որը 1839 թվականին դարձավ Ազնվական օրիորդների Սմոլնի ինստիտուտի պետ։
* Նիկոլայ (1772—1830), ինժեներ-գեներալ-մայոր; ամուսնացած էր ֆրեյլինա Մարիա Պավլովնա Շիպովայի հետ, որը 1839 թվականին դարձավ Ազնվական օրիորդների Սմոլնի ինստիտուտի պետ։
* Անդրեյ (1778— ?)
* Պետրոս (1782— ?), Իզմայլովյան գնդի լեյբ-գվարդիայի դրոշակակիր։
* Վասիլի, կոլեժսկի ասեսոր։

## Ծանոթագրություններ

## Աղբյուրներ
* 
* *Сухомлинов М. И.* История Росс. Академии. — Вып. 7. — С. 120—123.
* *Венгеров С. А.* Русская поэзия. — Вып. 6.
* *Геннади Г. Н.* Справочный словарь о русских писателях и ученых. — Т. 2. — С. 233.
* 

Կատեգորիա:Բանաստեղծներ այբբենական կարգով
Կատեգորիա:Ռուսական կայսրության բանաստեղծներ
Կատեգորիա:Ռուսական կայսրության թարգմանիչներ
Կատեգորիա:Ռուս առակագիրներ
Ուղղակի ֆինանսավորում

**Ուղղակի ֆինանսավորում** (), առանց երրորդ կողմի ծառայությունից օգտվելու միջոցով, անմիջապես ֆինանսական շուկայից միջոցների փոխառմամբ ֆինանսավորման մեթոդ է: 

Սա տարբերվում է անուղղակի ֆինանսավորումից, որտեղ ֆինանսական միջնորդը վարկատուից վերցնում է գումարը տոկոսադրույքով և տրամադրում այն ​​վարկառուին ավելի բարձր տոկոսադրույքով: Ուղղակի ֆինանսավորումը սովորաբար իրականացվում է վարկառուների կողմից, որոնք վաճառում են արժեթղթեր և/կամ բաժնետոմսեր՝ գումար հայթայթելու և ֆինանսական միջնորդի (բանկերի) բարձր տոկոսադրույքը շրջանցելու համար:

Կարելի է գործարքները համարել ուղղակի ֆինանսավորում, նույնիսկ երբ ներառված է ֆինանսական միջնորդ, եթե ակտիվների փոխակերպում տեղի չի ունեցել: Օրինակ է տնային տնտեսությունը, որը նոր թողարկված պետական ​​պարտատոմս է գնում միջնորդի ծառայությունների միջոցով, երբ պարտատոմսը վաճառվում է միջնորդի կողմից իր սկզբնական վիճակում:

Ուղղակի ֆինանսավորման մեկ այլ լավ օրինակ է բիզնեսը, որն անմիջապես նոր թողարկված առևտրային արժեթղթեր է գնում մեկ այլ բիզնես կազմակերպությունից:

Ուղղակի ֆինանսավորումը ֆինանսական շուկաների անկյունաքարն է, որը թույլ է տալիս վարկառուներին ուղղակիորեն կապվել վարկատուների հետ՝ առանց միջնորդների, ինչպիսիք են բանկերը: Այս գործընթացը նպաստում է կապիտալի արդյունավետ բաշխմանը՝ թույլ տալով կազմակերպություններին անմիջապես թողարկել արժեթղթեր, ինչպիսիք են բաժնետոմսերը և պարտատոմսերը: Միջնորդներին շրջանցելով՝ ուղղակի ֆինանսավորումը նվազեցնում է գործարքների ծախսերը, բարձրացնում թափանցիկությունը և ապահովում է գնի որոշման հարթակ, որտեղ շուկայական ուժերը որոշում են արժեթղթերի արժեքը:

Ուղղակի ֆինանսավորում օգտագործող վարկառուների մեծ մասը սովորաբար դա անում է՝ խուսափելու անուղղակի վարկավորման հետ կապված բարձր տոկոսադրույքներից։ Սա արվում է խուսափելու այն իրավիճակից, երբ վարկատուն որոշակի տոկոսադրույքով գումար է փոխառում, նախքան այն վարկառուին ավելի բարձր տոկոսադրույքով վարկ տրամադրելը։

Ուղղակի ֆինանսավորումը ենթադրում է, որ վարկառուները թողարկում են ֆինանսական գործիքներ իրենց սկզբնական տեսքով: Օրինակ, կորպորացիաները կարող են պարտատոմսեր թողարկել անմիջապես ներդրողներին՝ հեշտացնելով ֆինանսավորման գործընթացը, միաժամանակ պահանջելով, որ մասնակիցները ինքնուրույն կողմնորոշվեն շուկայի բարդություններում:

Ուղղակի ֆինանսավորումը կարևոր դեր է խաղում շուկայի արդյունավետության և իրացվելիության բարձրացման գործում: Այն նվազեցնում է միջնորդներից կախվածությունը և աջակցում է թափանցիկ ֆինանսական համակարգերին: Այնուամենայնիվ, այս մոտեցումը պահանջում է ամուր շուկաներ և տեղեկացված մասնակիցներ՝ հնարավոր ռիսկերից խուսափելու համար, ինչպիսիք են չվճարումները: Օրինակ՝ տնային տնտեսություններին պետական ​​պարտատոմսերի կամ ինստիտուցիոնալ ներդրողներին կորպորատիվ պարտատոմսերի թողարկումը ցույց է տալիս ուղղակի ֆինանսավորման կարողությունը՝ կապիտալ ստեղծելու և տնտեսական աճը աջակցելու համար: Գործարքների ծախսերը նվազագույնի հասցնելով և իրացվելիությունը խթանելով՝ ուղղակի ֆինանսավորումը ընդգծում է գիտակ շուկայի մասնակիցների և լավ կառուցվածքավորված ֆինանսական շուկաների կարևորությունը տնտեսական արդյունքների ձևավորման գործում:

## Տես նաև
*Անուղղակի ֆինանսավորում

## Ծանոթագրություններ

Կատեգորիա:Արժեթղթերի շուկա
Կատեգորիա:Ֆինանսական շուկաներ
Կատեգորիա:Ֆինանսներ
Անուղղակի ֆինանսավորում

**Անուղղակի ֆինանսավորում** (), ֆինանսական միջնորդի միջոցով ֆինանսական շուկայից միջոցներ են փոխառում:

Սա տարբերվում է ուղղակի ֆինանսավորումից, որտեղ ֆինանսական շուկաների հետ կա ուղղակի կապ, ինչպես ցույց է տալիս վարկառուի կողմից շուկայում անմիջապես արժեթղթեր թողարկելը: Անուղղակի ֆինանսավորման տարածված մեթոդներից են ֆինանսական աճուրդը (որտեղ արժեթղթի գինը որոշվում է տեղում) կամ նախնական հրապարակային առաջարկը (որտեղ արժեթղթը վաճառվում է սահմանված նախնական գնով): Թույլ տալով վարկառուներին ֆինանսավորում ստանալ երրորդ կողմի միջոցով, անուղղակի ֆինանսավորումը կարող է բարելավել ռիսկերի կառավարումը և իրացվելիությունը:

## Անուղղակի ֆինանսավորում (կառավարություն)
Հարկային բեռի նվազեցման տեսքով կառավարությունը արտոնություն է տալիս՝ որպես որոշակի շահագրգռվածություն աջակցելու միջոց, հարկային եկամուտների հավաքագրման և վերաբաշխման փոխարեն (ինչը կառավարության կողմից կդիտարկվի որպես ուղղակի ֆինանսավորման մեթոդ): Օրինակ, ֆինանսավորողների վրա հարկային բեռի նվազեցումը ապահովում է կենտրոնացված դրամական օգուտներ և օգնում է արդյունավետորեն իջեցնել պարտատոմսերի գները (եթե հարկային խնայողությունները շոշափելի ազդեցություն ունենան պարտատոմսերի գնագոյացման վրա, և որ վերոնշյալները կփոխանցեն այդ հարկային խնայողությունները իրենց համապատասխան հաճախորդներին): Սա կարող է կիրառվել մի շարք ոլորտներում՝ ենթակառուցվածքային ներդրումներից մինչև կրթություն կամ ռազմական ծախսեր:

## Ծանոթագրություններ

## Տես նաև
*Ուղղակի ֆինանսավորում

Կատեգորիա:Արժեթղթերի շուկա
Կատեգորիա:Ֆինանսական շուկաներ
Կատեգորիա:Ֆինանսներ
Էվին Դեմիրհան

**Էվին Դեմիրհան Յավուզ** (թուրքերեն՝ Evin Demirhan Yavuz. ), ազատ ոճային ըմբիշ Թուրքիայից: *Ankara Aski Spor Club* մարզական ակումբի անդամ է, հանդես է գալիս 50 կգ քաշային կարգում:  Եվրոպայի 2022 թվականի առաջնությունում նվաճել է չեմպիոնուհու տիտղոսը:

## Կյանքի վաղ շրջան
Ծնվել է 1995 թվականի հուլիսի 2-ին հարավարևելյան Թուրքիայի Սիրիթ բնակավայրում, քրդական բազմանդամ, աղքատ ընտանիքում, որտեղ մեծանում էին 10 երեխա
: *Şehit Zafer Kılıç Sports* ավագ դպրոցում սովորելու տարիներին դարձել է ըմբշամարտի թուրքական հիմնադրամի հովանավորյալ՝ որպես խոստումնալից քսան ըմբշամարտիկներից մեկը և 13 տարեկանից ֆինանսապես օգնել է իր ընտանիքին:

16 տարեկանում որպես գլխավոր հերոսուհի նկարահանվել է 89-րոպեանոց  *Siirt'in Sırrı* վավերագրական ֆիլմում, որտեղ ներկայացվել է նրա կյանքն ու տառապալի, համառ մաքառումը ընտանիքին օգնելու և լավ ապագա կերտելու համար: Կինոնկարը 2012 թվականին՝ Անթալիայի 49-րդ միջազգային կինոփառատոնում արժանացել է «Ոսկե նարինջ» մրցանակի՝ «Լավագույն ազգային վավերագրական ֆիլմ» անվանակարգում և Ադանայի 19-րդ միջազգային կինոփառատոնի ժյուրիի՝ վավերագրական ֆիլմերի համար սահմանված հատուկ մրցանակին ("Golden Boll Award"):

## Մարզական կարիերա
Էվինը ըմբշամարտով սկսել է զբաղվել 13 տարեկանից: Պարապել է շաբաթական վեց օր, օրական 12 ժամ:

Նա 2022 թվականին նվաճել է Եվրոպայի չեմպիոնուհու տիտղոսը: Մայրցամաքի 2018, 2019, 2023, 2024, 2025 թվականների և աշխարհի 2017 թվականի առաջնություններում դարձել է արծաթե կամ բրոնզե մեդալակիր: Հաղթող է ճանաչվել 2018 թվականի Միջերկրածովյան խաղերում, իսկ 2018 թ. Իսլամական համերաշխության խաղերում գրավել է երկրորդ տեղը: 2017 թվականին ոսկե մեդալ է նվաճել աշխարհի մինչև 23 տարեկան աղջիկների առաջնությունում: 

2021 թվականի հունվարին ֆրանսիական Նիս քաղաքում անցկացված Անրի Դելանյիի գրան պրի մրցաշարում մինչև 50 կգ քաշային կարգում գրավել է երկրորդ տեղը: Դրանից երկու ամիս անց մասնակցելով նախաօլիմպիական որակավորման մրցաշարի՝ իրավունք է ստացել հանդես գալու Տոկիոյի օլիմպիական խաղերում: Այդ նույն տարվա հոկտեմբերին մասնակցել է Նորվեգիայի մայրաքաղաք Օսլոյում կայացած աշխարհի առաջնությանը, բայց առաջին իսկ գոտեմարտը տանուլ է տվել:
2025 թվականի ապրիլին Բրատիսլավայում կայացած Եվրոպայի առաջնությունում մինչև 50 կիլոգրամ քաշային կարգում գրավել է երկրորդ տեղը՝ եզրափակիչ գոտեմարտում զիջելով ուկրաինուհի Օքսանա Լիվաչին: 

Դեմիրհանը աշխարհի և Եվրոպայի պատանեկան առաջնությունների բազմակի մրցանակակիր է:

Նա մասնակցել է Տոկիոյի 2020 թվականի և Փարիզի 2024 թվականի ամառային օլիմպիական խաղերին:

## Ծանոթագրություններ

## Արտաքին հղումներ
* Evin Demirhan Yavuz Փարիզի 2024 թվականի ամառային օլիմպիական խաղերում
*Evin Demirhan Yavuz på International Wrestling Database

Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ըմբշամարտիկներ
Կատեգորիա:Մարզուհիներ
Կատեգորիա:Օլիմպիական մարզիկներ
Բարեգործական աճուրդ

մինի|
մինի|
մինի|
**Բարեգործական աճուրդ**,  բարեգործական կազմակերպությունների համար միջոցներ հայթայթելու եղանակ:  Բարեգործական աճուրդները սովորաբար անցկացվում են հյուրանոցներում կամ պարասրահներում, որտեղ հյուրերին կարող են առաջարկվել ընթրիք կամ կոկտեյլներ: Բարեգործական աճուրդները, որոնք նախատեսված են բիզնեսի ղեկավարների և այլ հարուստ պոտենցիալ դոնորների համար, հաճախ տեղի են ունենում պաշտոնական գալա համերգի տեսքով:

Ըստ  «Նյու Յորք Թայմս» հրատարակչության, բարեգործական  աճուրդներում լավ են վաճառվում, անձնական այնպիսի իրեր, որոնք սովորաբար հնարավոր չէ գնել խանութից, ներառյալ հայտնի մարդկանց հանդիպումներ,  ինքնագիր կիթառ կամ  վեպի հերոսներին անվանակոչելու իրավունքներ։ 1999 թվականին երաժիշտ Էրիկ Քլեփթոնը բարեգործական աճուրդում վաճառեց իր կիթառներից 100-ը և 5 միլիոն դոլար հավաքեց թմրամոլության բուժման կենտրոնի համար։

Բարեգործական աճուրդում շահող վճարը օգուտ է բերում այն գործին, որը, ենթադրաբար, գնահատվում է ինչպես աճուրդի մասնակցի, այնպես էլ աճուրդի մրցակից մասնակիցների կողմից: Այսպիսով, հայտատուն շահում է իր սեփական վճարումից՝ ինչպես շահած ապրանքը, այնպես էլ կազմակերպության համար նվիրատվության արժեքը, և մյուս հայտատուները ստանում են նույնը, քանի որ նրանց բարեգործությունն աջակցվում է: Այսպիսով, հայտատուները երկու նպատակ ունեն, որոնք կարող են հակասել միմյանց, շահել իրենց գնահատած ապրանքները, բայց նաև աջակցել բարեգործական գործին, մասամբ բարձրացնելով գինը:  

Սա բարեգործական աճուրդը վերածում է հանրային բարիքի, ինչը նշանակում է, որ աճուրդի մասնակիցները կարող են պարտվելու խթան ունենալ: Առաջացնում է տուգանքի նշանակում՝  սահմանված նվազագույն աշխատավարձի հիսնապատիկի չափով: Եթե հիմնական խնդիրը գերակշռի, ապա դրույքաչափերը և, հետևաբար, աճուրդից ստացված եկամուտները կնվազեն։ Մյուս կողմից, դրույքաչափերը կարող են աճել, քանի որ դրանք սուբսիդավորվում են բարեգործության միջոցով։ Տեսական աշխատանք՝ մենք ուսումնասիրեցինք բարեգործական աճուրդների տարբեր ձևաչափերի առանձնահատկությունները, հիմնվելով այն ենթադրության վրա, որ աճուրդի մասնակիցները հոգ են տանում բարեգործական կազմակերպության եկամուտների մասին: Ընդհանուր արդյունքն այն է, որ բարեգործական նվիրատվությունների մասնավոր օգուտները կարող են արտահայտվել որպես «Բարեգործական մրցանակ», ինչպես նաև բարեգործական նվիրատվությունների արդյունքում աճուրդի եկամտի ավելացում:

## Բարեգործական աճուրդներ ուսումնասիրության տարբեր ակադեմիական մոտեցումներ
Բարեգործական աճուրդների ակադեմիական հետազոտության համար գոյություն ունի երեք հիմնական մոտեցում՝

# Օգտակարության վրա հիմնված տնտեսական կարգապահություն, 
# Գրավչության վրա հիմնված շուկայավարման կարգապահություն,
# Հասարակության վրա հիմնված սոցիոլոգիական կարգապահություն։

## [[Այլասիրություն|Ալտրուիզմ]]
Ալտրուիզմը սովորաբար համարվում է բարեգործական վարքի հիմնական դրդապատճառը։ Ալտրուիզմը կարող է մեծապես կախված լինել բարեգործությանը նվիրաբերվող հասույթի համամասնությունից։  Ալտրուիզմը հաճախ շփոթում են կարեկցանքի հետ։ Ալտրուիզմը հանգեցնում է այնպիսի պարադոքսների, ինչպիսիք են դրամահավաքից խուսափելը:

## Ծանոթագրություններ
Աճուրդի ծրագրակազմ

մինի

**Աճուրդի ծրագրակազմ**,  կիրառական ծրագիր, որը կարող է տեղակայվել ինչպես աճուրդի անցկացման աշխատասեղանի, այնպես էլ վեբ սերվերի վրա: Աճուրդի ծրագրակազմը  նախատեսված է վիրտուալ մեքենայում  խելացի պայմանագիր  կամ  գործարքի արձանագրություն գրանցելու համար:  Աճուրդի ծրագրակազմը օգտագործվում է աճուրդավարների և առցանց աճուրդների մասնակիցների կողմից: Խելացի պայմանագրերը փոխարինում են աճուրդավարի սերվերին, եթե նրան չեն վստահում:

Առցանց աճուրդային ընկերությունները,  եկամուտները մեծացնելու համար, մուտք են գործել իրենց հավելվածներ: Հավելվածները մշակվել են հատուկ ծրագրի միջոցով և թույլ են  տալիս հետևել առցանց աճուրդներին:

## Տնտեսական փորձեր
Տնտեսագետներն օգտագործում են հատուկ ծրագրակազմ՝ աճուրդներում մարդկանց վարքագիծը ուսումնասիրելու համար՝ լաբորատոր պայմաններում աճուրդներ անցկացնելով: Լաբորատոր տնտեսական փորձերի համար կան տարբեր ծրագրաշարեր, որոնք թույլ են տալիս արագ ծրագրավորել աճուրդները։  Օրինակ,«Ծառ» ծրագրավորման լեզուն թույլ է տալիս ծրագրավորել փորձնական կրկնակի աճուրդ մեկ օրից պակաս ժամանակահատվածում: Այս պրակտիկան հանգեցրել է բազմաթիվ գիտական հրապարակումների, որոնք ներկայացրել են ամփոփված երկրորդ գնի աճուրդների, հոլանդական աճուրդների, լրիվ վճարման աճուրդների և այլ տեսակի աճուրդների արդյունքները:

## Աճուրդի կայքեր
Աճուրդի կայքերը բիզնեսի մոդելից ելնելով բաժանվում են երեք կատեգորիաների: Դրանք են՝ բիզնես բիզնեսի համար, բիզնես հաճախորդի համար և հաճախորդ հաճախորդի համար: «Իբեյ» էլեկտրոնային աճուրդ իրականացնող ընկերությունը սպասարկում է բոլոր երեք բիզնես մոդելները:   2009 թվականին  «Սապ Արիբա» ընկերությունը արտոնագրեց իր ծրագրային ապահովման տեխնոլոգիան աճուրդների անցկացման համար և շահեց  ավելի քան 6 միլիոն դոլար:

## Աճուրդի խելացի պայմանագրեր
Աճուրդի խելացի պայմանագրերի ֆունկցիոնալությամբ  թույլ են տալիս որոշել, իրականացնել և պարտադրել աճուրդներ անցկացնել անվստահելի կողմերի միջև՝ առանց վստահելի երրորդ կողմի ներգրավման: Խելացի պայմանագիրը ծածկագիր է, որն իրականացվում է համակարգչում:  Նման աճուրդը ապահովում է թափանցիկություն և կանխում է աճուրդավարների խարդախությունը և հայտատուների դավադրությունը:

## Աճուրդի ծրագրակազմ
Աճուրդի արդյունքների հաշվարկը կարող է իրականացվել աճուրդի մասնակցի համակարգչում ծրագրային ապահովման միջոցով,  կամ  առցանց որոնման ծառայության միջոցով:  Գերմանիայում  արգելվել է  որոնման ավտոմատացված ծառայությունները, բայց Բեռլինի շրջանային դատարանը այս արգելքը ճանաչեց անօրինական և չեղյալ հայտարարեց այն:

## Ընդհանուր խաղ
2003 թվականից ի վեր վաճառքի գործակալներին առաջարկվել է նաև մատակարարման շղթայի կառավարման ընդհանուր համակարգ՝ որպես առցանց աճուրդների գների բանակցությունների մաս: Այսպիսով, աճուրդը կարելի է բնութագրել խաղի նկարագրության լեզվով:

## Ծանոթագրություններ

## Արտաքին հղումներ
*Online Auction Research Report (1999) 

*Best2Bid leading auction system for Asia market
Արտարժույթի կոմիտե

մինի
**Արտարժույթի կոմիտե**, հիմնադրվել է 1978 թվականին, համաշխարհային արժութային շուկայում առաջնորդություն ապահովող արդյունաբերական խումբ է: Արտարժույթի կոմիտեն ներառում է ԱՄՆ-ում արտարժույթի առևտրով զբաղվող խոշորագույն ֆինանսական հաստատությունների ներկայացուցիչներ և հովանավորվում է Նյու Յորքի դաշնային պահուստային բանկի կողմից: Տեղյակ լինելով համաշխարհային արժութային շուկայի արագ  փոփոխությանը՝ արտարժույթի կոմիտեն նաև ակտիվ գործընկեր է արտարժույթի գործարքների այլ կոմիտեների և արդյունաբերական ասոցիացիաների ամբողջ աշխարհում:

## Նպատակներ
Արտարժույթի կոմիտեյի նպատակները ներառում են՝

* Ծառայում է որպես ֆորում՝ քննարկելու արտարժույթի շուկայում լավագույն փորձը և տեխնիկական խնդիրները,
* Նպաստում է արտարժույթի շուկայում ռիսկերի կառավարման կատարելագործմանը՝ առաջարկելով տարբեր առաջարկություններ և ուղեցույցներ, ինչպես նաև
* Աջակցում է  պայմանագրերի նկատմամբ ավելի մեծ վստահություն ներշնչող գործողություններին (արժութային գործունեությամբ զբաղվող բոլոր կողմերի համար):

## Կառավարում
Արտարժույթի կոմիտեն ղեկավարվում է հանձնաժողովի կողմից, որը բաղկացած է առավելագույնը 35 անդամից: Մասնակիցները ընտրվում են ըստ իրենց ընկերությունների կարգավիճակի:  2013 թվականից արտարժույթի կոմիտեյի կազմում են այնպիսի ընկերությունների ներկայացուցիչներ, ինչպիսիք են Գոլդման Սաքսը, Սիթիգրուպը և ԲլեքՌոքը: Արտարժույթի կոմիտեյի  հանձնաժողովի անդամներն էին՝ Ջ. Պ. Մորգան ընկերությունից՝  Ջոն Սփերդլը, Սիթիգրուպ ընկերությունից՝  Ջեֆ Ֆեյգը,  Լլոյդ Բլանկֆեյնը Գոլդման Սաքս ընկերությունից, Փոլ Քիմբալը Մորգան Սթենլի ընկերությունից, Մայքլ Դեսան՝ Դոյչե Բանկ ընկերությունից, Ռոբերտ Սևիջը՝ Ամերիքան Էքսպրես ընկերությունից, Մարկ դե Ջենարոն՝ Լեման Եղբայրներ ընկերությունից և Ջոն Քին՝ Նոր Զելանդիայի նախկին վարչապետ:

## Ծանոթագրություններ

Կատեգորիա:Արտարժույթի շուկա
Ամպրոպ դաշտերի վրա

**«Ամպրոպ դաշտերի վրա»** (), 1958 թվականի խորհրդային գեղարվեստական ֆիլմ, որը նկարահանել են ռեժիսոր Յուրի Լիսենկոն և Նիկոլայ Կրասին Անատոլի Շիյանի «Ամպրոպ» վեպի հիման վրա Ա. Դովժենկոյի անվան կինոստուդիայում։

## Սյուժե
Ուկրաինական գյուղում խորհրդային իշխանության ձևավորման մասին կնոջ ճակատագրի պատմության միջոցով: Յակով Մակեդոնը, որ գնացել էր արտագնա աշխատանքի, վերադառնում է տուն, որտեղ նրան սպասում է սիրելի Սոֆյան։ Գեղեցկուհին պատմում է նրան, որ իր եղբայրները խաբեությամբ ստիպել են ամուսնանալ մեծահարուստ Իզարովի հետ։  Սակայն հիմա ինքն ազատ է. մեկ տարի առաջ ամուսինը մահացել է՝ թողնելով նրան մեծ կարողություն, և նրանք կարող են նորից երջանիկ լինել։  Բայց երիտասարդների երջանկությունը վտանգված է։

## Դերերում
* Գենրիխ Օստաշևսկի - Յակով,
* Ձիդրա Ռիտենբերգա - Սոֆյա,
* Նիկիտա Իլչենկո - Յակովի հայրը
* Լյուբով Կոմարեցկայա - Յակովի մայրը
* Վալենտին Գրուդինին - Արտյոմ
* Դանուտա Ստոլյարսկայա - Նինա
* Դմիտրի Միլյուտենկո - Տրոֆիմ
* Վարվառա Մասլյուչենկո - Օլիմպիադա
* Իվան Կոստյուչենկո - Լուկյան
* Գեորգի Բեսկարավայնի - Ալեքսանդր
* Ալեքսանդր Խվիլյա - Դանիլո Տյագնո
* Իվան Կոնոնենկո-Կոզելսկի - գնդապետ (լուսագրերում՝ Ի. Կոնոնենկո)

Էպիզոդներում

* Գեորգի Բաբենկո
* Նիկոլայ Բլաշչուկ
* Ֆեոդոր Գլադկով,
* Նիկոլայ Դոսենկո
* Ռոման Եսիպենկո
* Նինա Զարուչինսկայա
* Վալենտինա Իվաշևա
* Դմիտրի Կոստենկո
* Օլգա Կորոտկևիչ
* Վ. Կուրեննայա
* Տանյա Կովալյուկ
* Լավրենտի Մասոխա
* Գաբրիել Նելիդով-Ֆրենկել (լուսագրերում՝ Գ. Նելիդովո)
* Ս. Պիլիպենկո
* Սերգեյ Սիբել
* Անդրեյ Սովա - էպիզոդ
* Ալեքսանդր Տոլստիխ
* Վասիլի Ֆուշչիչ
* Յուրի Ցուպկո
* Դմիտրի Կապկա - ընտրված (լուսագրերում նշված չէ)

## Նկարահանող խումբ
* Ռեժիսորներ՝ Յուրի Լիսենկո, Նիկոլայ Կրասի
* Օպերատոր՝ Իվան Շեկկեր
* Ռեժիսոր՝ Վ. Կորոլյով
* Կոմպոզիտոր՝ Պլատոն Մայբորոդա
* Հնչյունային օպերատոր՝ Ա. Գրուզ
* Խմբագիր՝ Ն. Օրլովա
* Մոնտաժող՝ Ի. Կարպենկո
* Նկարիչներ. դեկորացիայի` Ալեքսեյ Բոբրովնիկով, զգեստների. Մ. Վասիլև, դիմահարդարման` Վ. Շիկին
* Համակցված նկարահանումներ. նկարիչ ն. Աբրամով, օպերատոր Իրինա Տրեգուբովա
* Ուկրաինական ռադիոյի նվագախումբ, դիրիժոր՝ Կոնստանտին Սիմեոնով
* Տնօրեն` Պ. Վելեդնիցկի

## Ծանոթագրություններ

## Արտաքին հղումներ
* «Ամպրոպ դաշտերի վրա» ֆիլմը imdb բազայում

Կատեգորիա:1958 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ուկրաինական ֆիլմեր
Պավել Կորչագին (ֆիլմ)

**«Պավել Կորչագին»** (), խորհրդային գունավոր գեղարվեստական ֆիլմ, որը նկարահանել են ռեժիսորներ Ալեքսանդր Ալովը և Վլադիմիր Նաումովը 1956 թվականին Նիկոլայ Օստրովսկու «Ինչպես էր կոփվում պողպատը» գրքի հիման վրա, այդ վեպի երկրորդ էկրանավորումն է:

## Սյուժե
Ֆիլմի գործողությունները տեղի են ունենում 1920-1930 թվականներին: Մահացու հիվանդությամբ անկողնուն գամված Պավել Կորչագինը հիշում է իր մարտական երիտասարդության փառահեղ օրերը՝ հեղափոխական պայքարին մասնակցելու, սպիտակ լեհերի հետ մարտերի, ձմռանը քաղաքը ցրտից և սովից փրկելու համար երկաթուղի կառուցելու, անձնուրաց աշխատանքի և անմարդկային հոգնածության, ռազմական կոմունիզմի դաժան կյանքի և նրա դժվար սիրո մասին: Կորչագինը պատմում է, թե ինչպես է իր կյանքը Կորչագինն աստիճանաբար կորցնում է տեսողությունը, բայց որոշում է ավարտել իր հիշողությունների գրքի վրա աշխատանքը։

## Դերերում

## Նկարահանող խումբ
* Սցենարի հեղինակ՝ Կոնստանտին Իսաև
* Ռեժիսոր՝ Ալեքսանդր Ալով, Վլադիմիր Նաումով
* Օպերատոր՝ Իլյա Մինկովեցկի, Սուրեն Շահբազյան
* Կոմպոզիտոր՝ Յուրի Շչուրովսկի
* Նկարիչ՝ Վուլֆ Ագրանով
* Հնչյունային օպերատոր՝ Արիադնա Ֆեդորենկո
* Զգեստների նկարիչ՝ Օլգա Յաբլոնսկայա
* Ֆիլմի տնօրեն՝ Բեռնարդ Գլազման

## Փաստեր
* Պավել Կորչագինի դերի համար ի սկզբանե հաստատվել է Գեորգի Յումատովը, որը նույնիսկ սկսել է նկարահանվել, մինչև հանկարծակի հիվանդանալը։  Իրավիճակը ռեժիսորներ Ալովին և Նաումովին ստիպել է շտապ փոխարինող փնտրել։  Նրան գտել են հարևան տաղավարում, որտեղ տեղի են ունեցել «Երեք հարյուր տարի առաջ...» ֆիլմի նկարահանումները, որում նկարահանվել է Շչուկինսկի դպրոցի 3-րդ կուրսի ուսանող Վասիլի Լանովոյը։  Գլխավոր դերակատարի փոխարինումը երկարատև վիճաբանության պատճառ է դարձել Յումատովի և Լանովի հետ։ Դերասանները կարողացել են հաշտվել միայն Վլադիմիր Ռոգովոյի «Սպաներ» ֆիլմի նկարահանումների ժամանակ։ 
Վասիլի Լանովոյը գերազանց է կատարել այս խնդիրը: Իր կատարմամբ նա, ասես, արդիականացրեց քսանականների կոմերիտականների այս դասական կերպարը, նոր կյանք հաղորդեց դրան՝ ոչինչ չկորցնելով գրական կերպարից։ 

## Ծանոթագրություններ

## Աղբյուրներ
* Павел Корчагин // Фильмы Киевской ордена Ленина киностудии им. А. П. Довженко. 1928—1978 / О. Ф. Олейник, Н. А. Филькевич. — К.: Госкино УССР, 1979. — 114 c. — С. 40—41.

Կատեգորիա:1950-ականների խորհրդային ֆիլմեր
Կատեգորիա:1950-ականների ռուսերեն ֆիլմեր
Կատեգորիա:1956 դրամա ֆիլմեր
Կատեգորիա:1956 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Նիկոլայ Օստրովսկի
Կատեգորիա:Ռուսերեն ֆիլմեր
Նեսրին Բաշ

**Նեսրին Բաշ** (. ), թուրք ազատոճային ըմբիշ, Եվրոպայի առաջնությունների հաղթող ու մրցանակակիր:

## Մարզական կարիերա
Նեսրինն իր մարզական կարիերայում առաջին լուրջ հաջողությունը ձեռք է բերել 2021 թվականի օգոստոսին Ուֆայում կայացած մինչև 20 տարեկանների աշխարհի առաջնությունում՝ նվաճելով բրոնզե մեդալ: 2022 թվականի սեպտեմբերին 20-ամյա աղջիկը մասնակցել է Բելգրադում անցկացված աշխարհի մեծահասակների առաջնությանը: Մեկ ամիս անց Իսպանիայի Պոնտևեդրա քաղաքում, եզրափակչում հաղթելով ճապոնուհի Նարուհա Մացույուկիին, նվաճել է մինչև 23 տարեկանների աշխարհի առաջնության չեմպիոնուհու տիտղոսը: Իսկ 2023 թվականի մարտի կեսերին Բուխարեստում ձեռք է բերել նաև Եվրոպայի մինչև 23 տարեկանների չեմպիոնական ոսկին՝ եզրափակչում հաղթելով սլովակուհի Սյուզաննա Մոլնարին: Մեկ ամիս անց Զագրեբում կայացած Եվրոպայի մեծահասակների առաջնությունում 3-րդ տեղի համար պայքարում նրա մրցակցուհին՝ չեխ Ադել Հանցլիչկովան վնասվածքի պատճառով հրաժարվեց պայքարից, և այդպիսով բրոնզե մեդալը բաժին հասավ Նեսրինին: 2024 թվականի փետրվարի կեսերին, եզրափակչում հաղթելով ռումինուհի Ալեքսանդրա Անգելին, նա դարձավ Բուխարեստում կայացած Եվրոպայի առաջնության չեմպիոնուհի: 2024 թվականի մայիսին նա մասնակցեց Ստամբուլում կայացած որակավորման մրցաշարին, որտեղ նրան հաջողվեց Փարիզի օլիմպիական խաղերի ուղեգիր նվաճել Թուրքիայի համար:

2025 թվականի ապրիլին Բրատիսլավայում կայացած Եվրոպայի առաջնությունում 72 կգ քաշային կարգում Բաշը նվաճեց արծաթե մեդալ. եզրափակիչ գոտեմարտում նա պարտվեց ուկրաինացի մրցակցուհուն՝ Ալլա Բելինսկայային։

## Անձնական կյանք
Նեսրին Բաշը Թոքաթի Գազիօսմանփաշա համալսարանի ուսանողուհի է:

## Ձեռքբերումներ
* Եվրոպայի 2023 թվականի առաջնություն — 3-րդ տեղ
* Եվրոպայի 2024 թվականի առաջնություն — 1-ին տեղ
* Եվրոպայի 2025 թվականի առաջնություն — 2-րդ տեղ

## Ծանոթագրություններ

## Արտաքին հղումներ
* Nesrin Bas at the Paris 2024 Summer Olympics

Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտիկներ
Կատեգորիա:Մարզուհիներ
Ելքի աշխատանք

**Ելքի աշխատանք**, պինդ մարմնից, հեղուկից վակուում անցնելու համար էլեկտրոնին անհրաժեշտ ամենափոքր էներգիան կամ այն էներգիան, որն անջատվում Է, երբ Էլեկտրոնը վակուումից անցնում է հեղուկ կամ պինդ մարմին։ 

Աշխատանքային ֆունկցիան \phi-ն գտնվում է որպես E_{v a c} - E_F, որտեղ վակուումային մակարդակի էներգիան վերցվում է նմուշից էլեկտրոնի դուրս գալու վայրից փոքր հեռավորության վրա, չնայած այն զգալիորեն մեծ է բյուրեղային ցանցի հաստատունից։

Երբ էլեկտրոնը հեռացվում է մակերևույթից, դրա փոխազդեցությունը պինդ մարմնի ներսում մնացած լիցքերի հետ հանգեցնում է մակերևութային լիցքերի ինդուկցիայի (էլեկտրաստատիկայում փոխազդեցությունը հաշվարկելու համար օգտագործվում է «լիցքի պատկերման մեթոդը»): Էլեկտրոնի անվերջ հեռացումը տեղի է ունենում ինդուկցված մակերևութային լիցքի դաշտում, որը պահանջում է լրացուցիչ աշխատանք՝ կախված նյութի դիէլեկտրական թափանցելիությունից, նմուշի երկրաչափությունից և նրա բոլոր մակերևույթների հատկություններից։

\phi արժեքը գտնելիս ենթադրվում է, որ որոշակի մակերեսից հեռավորությունը փոքր է, և այս լրացուցիչ աշխատանքը հաշվի չի առնվում։  \phi-ը տարբեր է նյութի մակերևույթի տարբեր բյուրեղագրական հարթությունների համար։ Ի տարբերություն \phi-ի, էլեկտրոնը անվերջ տեղափոխելու աշխատանքը կախված չէ այն հարթությունից, որով էլեկտրոնը հեռացվել է՝ էլեկտրաստատիկ դաշտի պոտենցիալության պատճառով։

## Ծանոթագրություններ

Կատեգորիա:Պինդ մարմնի ֆիզիկա
Կատեգորիա:Կիսահաղորդիչների ֆիզիկա
Կիկ Սմիթ

**Յոհանես Խրիզոստոմուս** **«Կիկ»** **Սմիթ** (; ), հոլանդացի ֆուտբոլիստ և մարզիչ, որը հանդես է եկել ձախ կիսամիջին հարձակվողի դիրքում։  Աշխարհի երկու առաջնությունների մասնակից: Խաղային կարիերայի մեծ մասն անցկացրել է «Հարլեմ» ակումբում։  Նիդերլանդների ֆուտբոլի լավագույն ֆուտբոլիստներից մեկը։ «Haarlems Dagblad» թերթը նրան անվանել է 20-րդ դարի լավագույն մարզիկ Հարլեմից։

## Կենսագրություն
### Ակումբային կարիերա
Ֆուտբոլային կարիերան սկսել է Հարլեմի Կաթոլիկ ֆուտբոլային ասոցիացիայի առաջնությունում, խաղացել է տեղի «Գել-վիտ» և «Օնզե Գյոզելեն» թիմերում։  1932 թվականին տեղափոխվել է ՌԿԽ ակումբ Հեմստեդեից, իսկ 1934 թվականին դարձել է «Հարլեմի» խաղացող, որտեղ անցկացրել է իր կարիերայի լավագույն տարիները։  1946 թվականին օգնել է նվաճել Հոլանդիայի առաջին և միակ չեմպիոնի տիտղոսը ակումբի պատմության մեջ։ 

### Կարիերան հավաքականում
Ազգային հավաքականում իր նորամուտը նշել է 1934 թվականի մարտի 11-ին Բելգիայի հավաքականի դեմ ընկերական խաղում (9:3) և աչքի է ընկել երկու խփած գնդակով: 1934 թվականի ապրիլի 8-ին Իռլանդիայի հավաքականի դեմ հաջորդ խաղում (5:2) կրկին ձևակերպել է «դուբլ»: 1934 թվականի աշխարհի առաջնությունում մասնակցել է մեկ խաղի՝ աչքի ընկնելով Շվեյցարիայի դեմ խաղում։  1938 թվականի աշխարհի առաջնությունում անցկացրել է 120 րոպե Չեխոսլովակիայի հավաքականի դեմ խաղում (3:0)։  Ընդամենը 29 խաղի ընթացքում աչքի է ընկել 26 անգամ։

## Մարզչական կարիերա
1950-1956 թվականներին մարզել է հայրենի «Հարլեմը», ապա երկու տարի եղել Է ԱԶ-ի գլխավոր մարզիչը։

## Վիճակագրություն
### Սմիթի խաղերը Նիդերլանդների հավաքականում

**Ընդհանուր` 29 խաղ / 26 գոլ, 16 հաղթանակ, 3 ոչ-ոքի, 10 պարտություն**

## Անձնական կյանք
Հայրը՝ Պետրյուս Սմիթը, ծնունդով եղել է Բևերվեյքից, մայրը՝ Յոհաննա Գեզինա Պրենենը, ծնվել է Բլումենդալում։ Ծնողներն ամուսնացել են 1907 թվականի հունիսին. ամուսնության ժամանակ հայրը եղել է ծաղկավաճառի օգնական։ 

Կիկ Սմիթն 25 տարեկանում ամուսնացել է 20-ամյա Մարիա Վիլհալդա Ռոյթերի հետ, որը ծնունդով Վերվերսհոֆից էր։ Նրանց ամուսնությունը գրանցվել է 1937 թվականի փետրվարի 3-ին Հարլեմում։ 

Մահացել է 1974 թվականի հուլիսի 1-ին Հարլեմում։

## Ձեռքբերումներ
**«Հարմել»**
* Նիդերլանդների չեմպիոն - 1945/46

## Ծանոթագրություններ

 
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի հարձակվողներ
Անաստասիոս Լագոս

**Անաստասիոս Լագոս** (, ), հույն ֆուտբոլիստ, «Լարիսա» ակումբի կիսապաշտպան։

## Ակումբային կարիերա
Լագոսը «Պանատինաիկոս» ակումբի սան է։ 2011 թվականի դեկտեմբերի 20-ին «Ագրոտիկոս Աստերասի» դեմ Հունաստանի Գավաթի խաղում նորամուտն է նշել հիմնական կազմում։ 2012 թվականի մարտի 24-ին «Իրակլիոնի երկրպագուների ակումբի» դեմ խաղում նորամուտն է նշել  Հունաստանի Սուպերլիգաում։ 2013 թվականի դեկտեմբերի 18-ին «Լևադիակոսի» դեմ խաղում դարձել է դուբլի հեղինակ՝ առաջին գոլերը խփելով «Պանատինաիկոսի» կազմում։ Նույն թվականին օգնել է ակումբին նվաճել Հունաստանի գավաթը։ 2016 թվականի ամռանը տեղափոխվել է գերմանական «Վյուրցբուրգեր Կիկերս»: Օգոստոսի 14-ին «Կայզերսլատուերնի» դեմ խաղում նորամուտն է նշել երկրորդ Բունդեսլիգայում։ 2017 թվականի ամռանը պայմանագիրն ավարտվել է և Լագոսը վերադարձել է հայրենիք՝ պայմանագիր կնքելով «Լարիսայի» հետ: Սեպտեմբերի 10-ին « ԱԵԿ Աթենքի» դեմ խաղում նորամուտն է նշել նոր թիմում։

## Միջազգային կարիերա
2011 թվականին Հունաստանի պատանեկան հավաքականի կազմում Լագոսը Ռումինիայում մասնակցել է Եվրոպայի պատանեկան առաջնությանը: Մասնակցել է Իռլանդիայի և Չեխիայի հավաքականի դեմ խաղերին։

## Նվաճումներ
**Թիմային**

 **«Պանատինաիկոս»**

* Հունաստանի գավաթի գավաթակիր՝ 2013/2014

## Ծանոթագրություններ

## Արտաքին հղումներ
* Статистика на soccerway
* UEFA.com

 
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կես Ռեյվերս

**Կոռնելյուս Բեռնարդուս (Կես) Ռեյվերս** (, ), նիդերլանդացի ֆուտբոլիստ, որը հանդես է եկել կիսապաշտպանի դիրքում։

## Կենսագրություն
Ռեյվերսը կարիերան սկսել է ՆԱԿ Բրեդայում, ինչպես նաև խաղացել է «Սենտ-Էտիենում», «Ստադ Ֆրանսեում» և «Ֆեյենորդում»։ Նա ներկայացրել է Նիդեռլանդները 1948 թվականի Օլիմպիական խաղերում։

1950 թվականին Ռեյվերսը դարձավ առաջին հոլանդացի պրոֆեսիոնալ ֆուտբոլիստներից մեկը՝ տեղափոխվելով «Սենտ-Էտիեն»։ Ի պատասխան՝ Նիդեռլանդների թագավորական ֆուտբոլային միությունը նրան հեռացրեց հավաքականից, քանի որ այդ ժամանակ պրոֆեսիոնալ խաղացողներին թույլ չէր տրվում խաղալ թիմում, և միայն 1957 թվականին նա վերադարձավ «նարնջագույնների» կազմ։

Որպես մարզիչ նա աշխատել է «Տվենտեի» հետ, նա մարզել է թիմը վեց տարի, և այն բարձրակարգ խաղ է ցուցադրել։ Այս հաջող մրցաշրջաններից հետո նա տեղափոխվեց ՊՍՎ։ Նա թիմին հասցրեց հաղթանակի 1977/78 մրցաշրջանի ՈՒԵՖԱ-ի գավաթում։ Նա ՊՍՎ-ի հետ նվաճել է նաև երեք չեմպիոնական տիտղոս՝ 1975, 1976 (ոսկե դուբլ) և 1978 թվականներին։ ՊՍՎ-ից հեռանալուց հետո նա գլխավորեց հավաքականը և այնտեղ ներգրավեց երիտասարդ խաղացողների, ինչպիսիք են Ռոնալդ Կումանը, Ռուդ Գուլիտը և Մարկո վան Բաստենը։ Նիդեռլանդները չկարողացան որակավորվել 1984 թվականի ֆուտբոլի Եվրոպայի առաջնությանը, ամեն ինչ որոշեց Իսպանիայի խփած և բաց թողած գոլերի լավագույն տարբերությունը, ինտրիգը պահպանվեց մինչև որակավորման վերջին օրը, բայց Մալթայի նկատմամբ Իսպանիայի 12:1 ջախջախիչ հաղթանակից հետո Նիդեռլանդները խմբում զբաղեցրեց երկրորդ տեղը։ Դրանից հետո Ռեյվեսը հեռացվեց Նիդեռլանդների թագավորական ֆուտբոլային միության կողմից և փոխարինվեց Ռինուս Միխելսով։

Ռեյվերսը մահացել է 2024 թվականի մարտի 4-ին՝ 97 տարեկան հասակում:

## Ձեռքբերումներ
**Որպես խաղացող**
* 1956-57: Լիգա 1 (հաղթանակ «Սենտ-Էտիենի» հետ)
* 1961-62: Ֆրանսիայի գավաթ (հաղթանակ «Սենտ-Էտիենի» հետ)
**Որպես մարզիչ**
* 1975, 1976, 1978: Նիդերլանդների առաջնություն (հաղթանակներ ՊՍՎ-ի հետ)
* 1976: Նիդերլանդների գավաթ (հաղթանակ ՊՍՎ-ի հետ)
* 1977-78: ՈՒԵՖԱ-ի գավաթ (հաղթանակ ՊՍՎ-ի հետ)
* 2005: Ռինուս Միխելսի անվան մրցանակ

## Ծանոթագրություններ

## Արտաքին հղումներ

* Профиль
 

Կատեգորիա:Հոլանդացի ֆուտբոլային մարզիչներ
Կատեգորիա:Սենտ Էտիենի ֆուտբոլիստներ
Կատեգորիա:ՆԱԿ Բրեդայի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Մարիուս Իկոնոմու

**Մարիոս Իկոնոմու** (, ), հույն ֆուտբոլիստ, պաշտպան: Հանդես է եկել Հունաստանի հավաքականում։

## Ակումբային կարիերա
Իկոնոմուն հայրենի քաղաքից Պաս ակումբի սան է։ 2011 թվականի դեկտեմբերի 22-ին «Դիագորասի» դեմ Հունաստանի Գավաթի խաղում Մարիոսը նորամուտն է նշել հիմնական կազմում։ 2012 թվականի հոկտեմբերի 1-ին «Լևադիակոսի» դեմ խաղում նորամուտն է նշել Հունաստանի Սուպերլիգայում։ 2013 թվականին պայմանագիրն ավարտվել է և Մարիոսն ազատ գործակալի կարգավիճակով տեղափոխվել է իտալական «Կալյարի»։ 2014 թվականի ապրիլի 6-ին «Ռոմայի» դեմ խաղում  նորամուտն է նշել իտալական Սերիա А։

2014 թվականին տեղափոխվել է «Բոլոնիա»՝ դառնալով Ալեսանդրո Կապելլոյի հակառակ ուղղությամբ տեղափոխության գործարքի մի մասը։ «Տերնանայի» դեմ խաղում նորամուտն է նշել Սերիա B-ում: Նույն խաղում Մարիոսը խփել է առաջին գոլը «Բոլոնիայի» կազմում: Մրցաշրջանի ավարտից հետո օգնել է թիմին վերադառնալ էլիտա: 2015 թվականի օգոստոսի 22 -ին «Լացիոյի» դեմ խաղում նորամուտն է նշել ակումբի կազմում։

2017 թվականի ամռանը խաղային պրակտիկա ստանալու համար վարձավճարով տեղափոխվել է ՍՊԱԼ։ Օգոստոսի 20-ին «Լացիոյի» դեմ խաղում նորամուտն է նշել նոր թիմում։ 2018 թվականի սկզբին վարձավճարով տեղափոխվել է «Բարի»: Հունվարի 27-ին «Էմպոլիի» դեմ խաղում նորամուտն է նշել նոր թիմում։ 2018 թվականի ամռանը վարձավճարով վերադարձել է հայրենիք՝ մայրաքաղաքային ԱԵԿ: Օգոստոսի 8-ին շոտլանդական «Սելթիկի» դեմ Չեմպիոնների լիգայի որակավորման խաղում նորամուտն է նշել նոր թիմում։

## Միջազգային կարիերա
2016 թվականի մարտի 24-ին Չեռնոգորիայի հավաքականի դեմ ընկերական խաղում նորամուտն է նշել Հունաստանի հավաքականի կազմում՝ երկրորդ խաղակեսում փոխարինելով Կոստաս Մանոլասին։

## Ծանոթագրություններ

## Արտաքին հղումներ
* Статистика на soccerway
* Профиль на sports.ru
* Soccerbase.com

 
Կատեգորիա:Բարիի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:ՊԱՍ Յանինայի ֆուտբոլիստներ
Կատեգորիա:ՍՊԱԼ-ի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ժոզե Կառլուշ

**Ժոզե Կարլուշ Դա Սիլվա Ժոզե** (,), պորտուգալացի ֆուտբոլիստ, պաշտպան, Պորտուգալիայի ազգային հավաքականի խաղացող 1961-ից 1971 թվականներին։ 1966 թվականի աշխարհի առաջնության բրոնզե մեդալակիր։

## Կարիերա
Ժոզե Կարլուշն իր կարիերան սկսել է «Ֆաբրիլ» ակումբում: Նույն ժամանակահատվածում խաղացողը նորամուտը նշեց Պորտուգալիայի հավաքականում Լյուքսեմբուրգի դեմ խաղում 1961 թվականի մարտի 19-ին։ Նա «Ֆաբրիլում» անցկացրել է 51 հանդիպում և խփել 1 գոլ։ Նա «Ֆաբրիլում» անցկացրել է 51 հանդիպում և խփել 1 գոլ։ 1962 թվականին Կարլուշը տեղափոխվեց «Սպորտինգ»։ Այնտեղ նա թիմի պաշտպանության կենտրոնը կազմեց Ալեշանդրե Բապտիստայի հետ միասին։ Ֆեռնանդու Մենդեշի՝ ակումբից հեռանալուց հետո Ժոզե Կառլուշը դարձավ թիմի ավագը և մնաց այդպիսին մինչև «Սպորտինգից» հեռանալը։ Պաշտպանը ակումբում հանդես է եկել 12 մրցաշրջան։ Նա «Սպորտինգի» հետ երեք անգամ հաղթել է Պորտուգալիայի առաջնությունը, չորս անգամ նշել է հաղթանակը Պորտուգալիայի գավաթում, իսկ 1964 թվականին նվաճել է Գավաթակիրների գավաթը։ 1966 թվականին Կառլուշը մեկնել է աշխարհի առաջնություն։ Այնտեղ նա անցկացրել է հավաքականի վերջին երկու հանդիպումները, այդ թվում՝ ԽՍՀՄ հավաքականի հետ հանդիպումը, որը պորտուգալացիներին բերեց բրոնզե մեդալներ։ Ընդհանուր առմամբ, ֆուտբոլիստը ազգային հավաքականի կազմում անցկացրել է 36 հանդիպում։ Վերջին երկու մրցաշրջաններում ակումբում խաղացողն ավելի հաճախ էր մնում պահեստայինների նստարանին և որոշում կայացրեց տեղափոխվել «Բրագա», որտեղ էլ ավարտեց կարիերան։

Մահացել է 2025 թվականի ապրիլի 26-ին:

## Ձեռքբերումներ
### Ֆուտբոլային
* Պորտուգալիայի չեմպիոն՝ 1965/1966, 1969/1970, 1973/1974
* Պորտուգալիայի գավաթակիր՝ 1962/1963, 1970/1971, 1972/1973, 1973/1974
* Գավաթակիրների գավաթի դափնեկիր՝ 1963/1964

### Ոչ ֆուտբոլային
* Ինֆանտ դոն Էնրիկեի շքանշանի արծաթե մեդալակիր՝ 1966 թ.։

## Ծանոթագրություններ

## Արտաքին հղումներ

* 
* Матчи Жозе Карлуша за сборную Португалии
* Профиль на foradejogo.net

Կատեգորիա:Պորտուգալացիներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Բրագայի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պորտուգալացի ֆուտբոլային մարզիչներ
Կատեգորիա:Տղամարդկանց ֆուտբոլի պաշտպաններ
Կատեգորիա:Պորտուգալիայում մահացածներ